ועדת החוקה, חוק ומשפט, כנסת 16, פרוטוקול מספר 30, 2003-06-16 10:00

מיכאל איתן: רבותי, אני מתכבד לפתוח את ישיבת ועדת החוקה, חוק ומשפט.

יפעת רווה: ההצעה הזאת היא הצעה שנבעה מצרכים טכניים בעיקרם.

יפעת רווה: לפני חצי שנה נחקק תיקון לחוק העבירות המינהליות.

יפעת רווה: נחקקו תיקונים שונים לחוק העבירות הפליליות, שכללו כל מיני דברים שנבעו מהלימוד ומהיישום של חוק העבירות המינהליות משנת 1986.

יפעת רווה: ניתנה חצי שנה, גם כדי להיערך לתיקון וגם כדי להתקין תקנות.

יפעת רווה: חצי השנה היתה חופפת.

יפעת רווה: אחרי שהעברנו למשרדים את אותן תקנות, חודשיים לפני שהן היו אמורות להיכנס לתוקף, הסתבר שההיערכות גדולה ממה שחשבו, ועוד מעט שע"מ יפרטו בעניין הזה.

יפעת רווה: לכן גיבשנו הצעה החוק.

יפעת רווה: לצערנו, בגלל מה שהיה עם התוכנית הכלכלית, הצלחנו להגיע לכאן רק עכשיו.

יפעת רווה: הצעת החוק עלתה לקריאה ראשונה הרבה יותר מאוחר ממה שחשבנו שהיא תעלה.

יפעת רווה: החוק כבר נכנס לתוקף, וזה יצר בעיות מסוימות.

יפעת רווה: אם היינו מצליחים להגיע לכאן לפני שהחוק נכנס לתוקף הן לא היו עולות.

יפעת רווה: אתמול קיימנו שיחה עם היועצות המשפטיות של הוועדה, שהעלו, בצדק, בעיות שנבעו מכך שהחקיקה היא רטרואקטיבית, לפחות לגבי חלק מהסעיפים.

יפעת רווה: בחלק מהדברים הגענו להסכמות.

יפעת רווה: ניתן לאנשי שע"מ להסביר את הבעיות המעשיות, שבגללן נאלצנו לבוא עם ההצעה הזאת.

משה כהן: אני אחראי על נושא העבירות המינהליות בשע"מ מבחינת המחשוב.

משה כהן: כפי שאמרה יפעת רווה, פרק הזמן שהיה לנו להיערך לתיקון היה קצר מאוד, וכבר אמרתי שחבל מאוד שאנחנו, נציגי שע"מ, האנשים שמיישמים את החוק, לא היינו בישיבות הוועדה, ולא ידענו בדיוק במה כרוך כל התיקון הזה.

משה כהן: הסתבר שהתיקון גדול מאוד, בעיקר בגלל הנהלת החשבונות שבו.

משה כהן: שיטת החישוב שונה לגמרי מהשיטה שהיתה קודם.

משה כהן: קודם עבדנו לפי חוק המסים (גבייה), שזה אומר שעל פיגור שמעל 30 יום משלמים תוספת פיגורים והצמדה; היום החוק הרבה יותר קל מבחינת החישובים.

מיכאל איתן: זאת הבעיה?

משה כהן: זאת בעיה חמורה מאוד, משום שאנחנו צריכים לחשב את החישובים של אלה שקיבלו את הקנס לפני ה-21 במאי, שאז נכנס התיקון לתוקף, ושל אלה שקיבלו את הקנס אחרי.

משה כהן: אנחנו צריכים לעשות הפרדה.

מיכאל איתן: אולי נשנה את החוק, נקבע לתאריך עתידי, וגמרנו את כל העניין?

משה כהן: מה הכוונה?

מיכאל איתן: נתאים את זה למחשב.

משה כהן: מה שביקשתי זה דחייה של שישה חודשים.

משה כהן: זה לא רק עניין הנהלת החשבונות, רק התחלתי עם זה, יש עוד הרבה דברים אחרים.

משה כהן: למשל, טפסים.

משה כהן: כשהתקנות הגיעו, חודשיים לפני הפעלת הקנס, רק אז ראינו כמה בעיות יש לנו עם הטפסים.

משה כהן: היום אנחנו עובדים מול ארבעה בתי-דפוס.

משה כהן: הקנס המינהלי הוטל, ואנחנו אחראים על כמה משרדי ממשלה - משרד העבודה, משרד התעשייה והמסחר, הרבנות, שירות התעסוקה, המסים ומס הכנסה ומע"מ.

משה כהן: כל אחד עובד מול בית-דפוס אחר, כי יש לו המכרזים שלו, ולעשות התאמה בין כולם זה סיפור מורכב.

משה כהן: זה לוקח המון זמן.

משה כהן: נוסף לזה, יש עניין המדפסות.

משה כהן: אנחנו מכניסים מדפסות און-ליין, שיהיו במשרדים, שיענו על כל הדרישות, שגם ההטלה וגם ההודעה לתובע שרוצה לבטל את הקנס - הכול יהיה ממוחשב דרך מדפסות.

משה כהן: כל הדברים האלה מצריכים היערכות מקיפה - חיבור כל המדפסות והכשרתן, הכנת נהלים, הכנת תובעים, הכשרת תובעים.

משה כהן: השינוי בחוק זה הכשרת תובע.

משה כהן: קודם, כשהוטל קנס מינהלי, לא יכולת לבקש ביטול הקנס, היית ניגש למשפט, והשופט היה מחליט אם לבטל אותו או לא, ורק במקרה אחד היה אפשר לבטל, כשהקנס הוטל בטעות, כשלא היתה עבירה; היום פתחו את זה לכל דיכפין, כל אחד יכול לבוא ולומר: אני רוצה לבטל, משום שסבתא שלי היתה בארצות-הברית- - -

תמי סלע: יש עילות בחוק מאיזה סיבות אפשר לבטל.

יפעת רווה: "היעדר עניין לציבור" זו אחת מהן.

משה כהן: אנחנו נערכים להרבה דברים שלא היו דומים בכלל למה שעשינו ב-16 השנה האחרונות.

מיכאל איתן: היעדר עניין לציבור, זאת אומרת, שאתה יכול להחתים את כל השכנים שאומרים שאין להם עניין, ואתה אומר: עובדה שאין עניין לציבור, ואתה מקבל פטור.

תמי סלע: זאת לא המצאה של החוק הזה.

משה כהן: ההליך של הבקשה, לדחות את התיקון, עבר גם בוועדת השרים לענייני חקיקה, ושם שאל אותי השר גדעון עזרא: אם לא מפעילים את החוק הזה, יקרה משהו?

משה כהן: אמרתי לו: לא.

משה כהן: 16 שנה קנס מינהלי עבד איכשהו, הוא יעבוד 16 שנה וחצי, איכשהו.

מיכאל איתן: אתם אומרים: תשאירו את המצב כמו שהוא.

משה כהן: לא.

משה כהן: תנו לנו להתארגן, ועוד כמה חודשים כל התיקון ייכנס במלואו, בצורה החלקה ביותר.

מיכאל איתן: מתי אפשר יהיה לשלם את זה באינטרנט?

נירה דביר: עובדים על זה.

מיכאל איתן: כמו שאתם עובדים על תשלום מסים באוצר?

משה כהן: עכשיו אפשר לשלם מסים בכרטיסי אשראי.

משה כהן: זה דבר חדש שהתחיל השבוע.

נירה דביר: יש בעיה של אבטחת מידע.

מיכאל איתן: איך בכל העולם יודעים להתגבר על זה?

מיכאל איתן: אתם, שע"מ, אחד הגורמים הריאקציונרים במדינת ישראל, בכל מה שקשור לטכנולוגיית המידע והאינטרנט.

מיכאל איתן: כמה שנים כבר מחכים שתזוזו עם הדברים האלה, וכלום אתם לא עושים.

מיכאל איתן: זו בושה.

מיכאל איתן: אנחנו חיים במדינה מודרנית, אנחנו רוצים להיות מעצמת אינטרנט, טכנולוגיית מידע, והיום אתם צריכים להגיש תוכנית, ואתם לא באים עם חלק מאמצעי הגבייה באינטרנט בתוכנית שלכם.

מיכאל איתן: מקצועית, אתם לא מתביישים?

משה כהן: אני מתבייש בזה, כי אני חושב שזה היה צריך להיות מזמן.

משה כהן: שילמתי את רשיון הנהיגה דרך האינטרנט.

משה כהן: דברים זזים, אבל אלינו הם עוד לא הגיעו.

מיכאל איתן: למה?

משה כהן: זו מדיניות משרד האוצר.

מיכאל איתן: זו לא מדיניות משרד האוצר.

מיכאל איתן: אני רוצה לדעת למה במסגרת ההיערכות שלכם, שאתם בונים לתשלומים של קנסות מינהליים, אין אפשרות לשלם גם באינטרנט?

משה כהן: יש אצלנו חטיבה שעובדת על זה, וזה נמצא בפיתוח.

מיכאל איתן: עכשיו אתם נערכים לתשלום חדש של קנסות מינהליים.

משה כהן: בינתיים בצורה הרגילה.

מיכאל איתן: תקבלו עכשיו, למשל, תשעה חודשים.

מיכאל איתן: למה בתשעה חודשים אי-אפשר להכין מערכת שאפשר יהיה לשלם גם באינטרנט?

משה כהן: הצוות שלי, שאחראי על קנס מינהלי, לא מוסמך.

מיכאל איתן: תביא את מי שכן מוסמך.

משה כהן: מנהל שע"מ הוא המוסמך.

מיכאל איתן: תביא את מנהל שע"מ.

מיכאל איתן: אני רוצה לדעת תשובה.

מיכאל איתן: אני דוחה את הדיון עכשיו.

מיכאל איתן: תביאו תשובה, ונקיים על זה דיון.

מיכאל איתן: אני רוצה תשובה לשאלה הזאת.

משה כהן: אני מבטיח לתת לך תשובה, אבל אל תדחה את הדיון.

משה כהן: עד שהגענו לדיון הזה,

משה כהן: לקח לנו הרבה זמן.

משה כהן: בינתיים אנחנו לא מטילים קנסות מינהליים משום שאנחנו לא ערוכים.

משה כהן: כל דחייה תעשה יותר נזק.

משה כהן: אני מבטיח, אפילו באופן אישי, לכתוב לך מכתב- - -

מיכאל איתן: אני לא רוצה מכתבים.

משה כהן: אני אבוא אליך, או איך שאתה רוצה, ואני אסביר לך איפה זה עובד באינטרנט.

משה כהן: אני פשוט לא יודע, כי אני לא מוסמך לזה.

משה כהן: אני אדבר עם מנהל שע"מ, אני אשאל אותו, ואני אבוא אליך, או שהוא יבוא אליך.

מיכאל איתן: אולי הגברת יודעת?

מלכה פלדמן: אני לא יודעת.

מלכה פלדמן: אני מפקחת ארצית לחוק העבירות המינהליות בהנהלת המכס והמע"מ.

מלכה פלדמן: העניין של האינטרנט נמצא עכשיו בדיון, לא רק לגבי קנסות מינהליים, אלא לגבי תשלום המסים שלנו בכלל.

מלכה פלדמן: זו רק אחת מהאופציות לשלם, ולכן הדיון כאן לא צריך לסבול מאחת האופציות לתשלום.

מיכאל איתן: את נפלת מול אדם, שזה הדבר שהכי מעניין אותו בחיים, יותר מכל הקנסות המינהליים שלכם.

מיכאל איתן: אני אומר דבר בצורה אבסורדית: את תודיעי למנהל המכס והמע"מ שיתחייב לפני.

מיכאל איתן: מר איילון - היה פעם מנהל כזה?

מיכאל איתן: היה.

מיכאל איתן: לפני חמש שנים הוא התחייב שבתוך כמה חודשים תהיה חשבונית דיגיטלית.

עופר שרון: חבר הכנסת איתן, במע"מ התחלנו בדבר הזה בשתי תחנות - בפתח-תקוה ובתחנה נוספת.

מיכאל איתן: בפתח-תקוה יש ניסיון כבר כמה שנים.

עופר שרון: זה עניין של שנתיים בערך.

עופר שרון: הדבר הזה כבר עובד.

מיכאל איתן: זה לא עובד.

מיכאל איתן: זה מעכב את ההתקדמות של המסחר האלקטרוני.

מיכאל איתן: אתם פשוט פקקים, פקקים מיותרים.

מיכאל איתן: מה קורה אתכם?

מיכאל איתן: בהצהרות מס-הכנסה, בארצות-הברית, זה כבר קיים שבע שנים.

מיכאל איתן: דיברנו על זה לפני שש-שבע שנים.

מיכאל איתן: שום דבר.

מיכאל איתן: ישבו אצלי אנשי שע"מ ואמרו: אנחנו מודעים, אנחנו נעשה.

מיכאל איתן: במקום להיות סמל הקדמה, אתם סמל העיכוב.

מיכאל איתן: אתם אנשי מחשבים.

מיכאל איתן: אתם צריכים להגיד לשלטונות שבעידן מודרני משלמים קנסות מהבית, עם ויזה.

מיכאל איתן: לא צריך ללכת לשום מקום.

מיכאל איתן: אין אפשרות יותר לאזרח בלי זה.

מיכאל איתן: אתם יודעים שאפשר, למה אתם לא נלחמים?

מיכאל איתן: למה אתם אלה שמעכבים?

מיכאל איתן: אתם מגישים תוכנית היערכות, ואתם לא מביאים אפשרות תשלום כזאת?

מיכאל איתן: הייתי בשנת 1996 בסינגפור, שם כבר היתה אפשרות לשלם באינטרנט את כל הקנסות.

נירה דביר: בשנתיים האחרונות שע"מ נכנס להילוך מהיר בכיוון האינטרנט.

נירה דביר: הפרוייקט של תשלום קנס מינהלי הוא לא ספציפי.

נירה דביר: יש מערכת כללית בשע"מ שקולטת תשלומים, גם למס-הכנסה, למס-שבח, למס-רכוש, ובין השאר גם לקנס מינהלי, והמערכת הזאת היום נמצאת בביצוע של פרוייקט של תשלומים לשע"מ בכלל דרך כרטיסי אשראי באינטרנט.

נירה דביר: יש היום פרוייקט בפיתוח מתקדם.

מיכאל איתן: אני רוצה לדעת מה לוח-הזמנים של הפרוייקט הזה.

נירה דביר: זה לא קשור ספציפית לקנס מינהלי, אנחנו רק לקוחות של המערכת הזאת, אנחנו לא מפתחים את המערכת הזאת.

נירה דביר: אנחנו מפתחים את המערכת של קנס מינהלי.

מיכאל איתן: האמיני לי שאני יודע.

מיכאל איתן: אני עושה שימוש מוגזם בסמכותי עכשיו, כיושב-ראש, אבל זאת בעיה שקשורה לנושא שלנו באופן די ישיר, כי זאת אחת מצורות התשלום.

נירה דביר: זה בפיתוח מתקדם.

מיכאל איתן: גברתי, יש מלים שאני לא אוהב לשמוע: "הרבה", "מעט", "יהיה בסדר", "עוד מעט", "אחרי החגים", "זה בפיתוח מתקדם", זה בפיתוח מואץ", "אנחנו מודעים".

מיכאל איתן: אני רוצה לדעת לוח-זמנים.

מיכאל איתן: מותר לי לדעת?

מיכאל איתן: אז אני אחליט אם זה מתקדם או לא מתקדם.

מיכאל איתן: ארבע שנים אני מנהל דיאלוג עם המכס והמע"מ על דבר שאמרו לי שהוא לא בעיה ושהם יעשו את זה.

עופר שרון: תוקנו הוראות ניהול ספרים.

עופר שרון: נציבת מס-הכנסה כבר חתמה על זה.

עופר שרון: צריך גם להיות לזה עיגון חוקי.

עופר שרון: היתה גם בעיה של אבטחת מידע.

מיכאל איתן: מה שהיה - היה, אני שואל מה יהיה.

עופר שרון: הוראות ניהול ספרים תוקנו בהתאם, לאחרונה.

מיכאל איתן: מתי אפשר יהיה להוציא חשבונית דיגיטלית שתוכר על-ידי מע"מ?

עופר שרון: אני לא מוסמך להגיד לך מועד.

מיכאל איתן: זה הכול.

מיכאל איתן: תביא מועד.

מיכאל איתן: הרי זאת שערורייה.

מיכאל איתן: הבטיחו לי.

מיכאל איתן: אמרו לי: תוך כמה חודשים, לפני ארבע-חמש שנים.

משה כהן: שע"מ אמר?

מיכאל איתן: לא, מר איילון מהמכס והמע"מ.

מיכאל איתן: גם עם שע"מ היה לי דיאלוג, עם מנכ"ל שע"מ.

מיכאל איתן: אני כבר לא זוכר מי זה היה.

משה כהן: עם יעקב נבות?

מיכאל איתן: בדיוק.

מיכאל איתן: זה השם.

מיכאל איתן: תמסור לו דרישת שלום ממני.

שבתאי זליקוביץ: השאלה שלי, האם בגלל הנושא של האינטרנט אנחנו צריכים לעכב את כל שאר העבודה?

מיכאל איתן: נפלתם על צרה.

מיכאל איתן: יש כאן אחד שמשוגע על אינטרנט, ולא מעניין אותו כלום.

מיכאל איתן: הוא מוכן שכל המדינה תעמוד עד שתזוזו בעניין של האינטרנט.

מיכאל איתן: מה לעשות.

מיכאל איתן: נפלתם על צרה כזאת.

מיכאל איתן: זה לא רק עניין האינטרנט, זה העניין של כבוד לאזרח.

מיכאל איתן: יש אפשרות לתת לאזרח לא ללכת לפקידים, לשלם מהבית.

מיכאל איתן: אתה לוקח ממנו את הכסף, תן לו לעשות את זה בנוחיות.

מיכאל איתן: יש היום דרך.

מיכאל איתן: למה לא לתת כבוד לאזרח?

מיכאל איתן: למה היום, כשמפתחים תוכנית, ויודעים שיש כלי כזה, הוא לא בילט-אין בכל מערכת הגבייה?

שבתאי זליקוביץ: בתיקון של החוק יש האופציה ל-60 יום, ואם לא נקיים כאן דיון, ולא נעביר את התיקון, גם את זה נמנע מהאזרח.

תמי סלע: זה אחד הדברים שאתה מבקש לדחות.

מיכאל איתן: אם אתה דוחה, אני רוצה שאת הזמן תנצלו לשיפור השירות לאזרח.

שבתאי זליקוביץ: חלק מהדברים אנחנו רוצים ליישם ועל חלק, אנחנו מבקשים דחייה.

שבתאי זליקוביץ: זה כל מה שאנחנו מבקשים.

שבתאי זליקוביץ: ואני לא חושב שצריך לקשור את נושא האינטרנט בנושא הזה, כשאנחנו בכלל לא גוף שקשור לנושא הזה.

שבתאי זליקוביץ: אנחנו גם נשמח להשתמש בו, אבל לא צריך להעניש אותנו בחטאם של אחרים.

מיכאל איתן: אתם הגוף המקצועי.

שבתאי זליקוביץ: אני ממס-הכנסה, אני לא משע"מ.

מיכאל איתן: תגיד לנציבה, ששאלו אותך כאן, מתי ישראל תוכל לתת שירות כמו שנותנת רשות המס האמריקנית, להגיש הצהרות של נישומים באינטרנט?

מיכאל איתן: רואי-חשבון כבר יכולים כבר הרבה שנים לעשות זאת, אני יודע, אבל אני מדבר גם על נישומים, וגם יוכלו לתת שירות לאזרח דרך האינטרנט.

מיכאל איתן: אני מבקש שהיא תדע שיש מודעות לעניין הזה, שמישהו שואל את השאלות.

נירה דביר: לא נעים לי להגיד, אבל גם על זה עובדים עכשיו.

נירה דביר: עכשיו בונים סימולטור למס.

מיכאל איתן: אני מצטער שלא עשו את זה קודם, כי זה לא נושא חדש.

אברהם בורג: מכיוון שאני לא מבין שום דבר בעבירות מינהליות, לא מבין שום דבר במערכת המס של מדינת ישראל, ולא מבין שום דבר באינטרנט, אני רוצה להציע הצעה.

אברהם בורג: אני מציע שתהיה פנייה מטעם הוועדה לכל רשויות המדינה באשר הן, שכל חקיקה שתבוא, ויבואו עוד חקיקות, ואפשר לעשות אותה באמצעים אינטרנטיים, לא תבוא אם זה לא כלול.

אברהם בורג: אם זה יבוא, זה פשוט לא יידון, שידעו כל משרדי הממשלה.

משה כהן: התשתית קיימת, הוא אומר שברגע שנכניס את התיקון לחוק, אפשר יהיה להכניס גם את התשלומים.

משה כהן: כלומר, תן לי דחייה עכשיו, ואני מתחייב להכניס גם את זה דרך האינטרנט.

מיכאל איתן: יותר טוב מזה לא יכול להיות.

מיכאל איתן: רק שלא תגיד לי שהדחייה היא ל-20-30 שנה.

משה כהן: לא, שישה חודשים.

תמי סלע: כאשר דיברנו לפני הדיון, דובר על כך שאפשר יהיה להסתפק אולי בתקופה קצרה יותר.

משה כהן: אני מדבר על האינטרנט.

מיכאל איתן: אני מבקש שיהיה רשום ששע"מ התחייבו שבתוך שישה חודשים אפשר יהיה לשלם את הקנסות על העבירות המינהליות באמצעות האינטרנט.

משה כהן: אין בעיה.

מיכאל איתן: את זה מסר משה כהן, לאחר ששוחח טלפונית עם מנהל שע"מ במהלך הישיבה.

יפעת רווה: יחד עם האינטרנט, שישה חודשים מספיקים?

משה כהן: שישה חודשים מהיום.

יפעת רווה: זה חודש יותר ממה שביקשתם.

מיכאל איתן: אפשר להגיד שבתוך חמישה חודשים זה יהיה בלי אינטרנט, ובתוך שישה חודשים זה יהיה עם אינטרנט.

יפעת רווה: בחוק אני לא כותבת אם זה עם אינטרנט או בלי אינטרנט.

תמי סלע: דיברנו לפני הישיבה עם אנשי שע"מ, עם משרד המשפטים, והגענו לצמצום די משמעותי של הסעיפים שיש צורך לדחות.

תמי סלע: בסופו של דבר, צריך לזכור שבדיון הקודם הבינו שצריך היערכות.

תמי סלע: דיברו על שלושה חודשים, המשרדים אמרו שהם צריכים שישה חודשים, והוועדה נתנה שישה חודשים.

תמי סלע: החוק כבר נכנס לתוקף, אז גם בזה לא צריך לזלזל.

תמי סלע: רק את הסעיפים שאי-אפשר כרגע לקיים בלי הדחייה צריך לדחות.

תמי סלע: יש פה טבלה שמציגה את הסעיפים, כפי שהם בנוסח הכחול, והסעיפים שאין אפשרות בלעדיהם.

תמי סלע: זה בעיקר הסעיף שעוסק בחישוב של תוספות הפיגורים, שזה סעיף 17 לחוק, ואיזה תיקון שאולי מתחייב גם בגלל אותה סיבה של ביטול הסמכות לבטל קנס, שאדם יכול לפנות ולבקש ביטול קנס.

תמי סלע: בגלל שאפשרו את הפנייה הזאת גם האריכו את הזמן לתשלום הקנס, ותקופת הזמן השונה מחייבת חישוב אחר.

משה כהן: אם את שני הדברים האלה דוחים, דיינו.

משה כהן: כלומר, הנהלת חשבונות ו-60 יום.

יפעת רווה: עם העבירה החוזרת אין בעיה?

משה כהן: אין בעיה.

משה כהן: אחרי שדיברתי אתך, דיברתי עם המשרדים, והם אמרו שיש להם בעיה עם התובעים והכשרתם.

תמי סלע: מדובר פה על סמכות שהקנו בחוק, שמי שיוכל לקבל פנייה לבטל קנס, זה תובע מוסמך.

תמי סלע: זאת אומרת, אחד התובעים שאחראים על הנושא של קנסות מינהליים, שהוסמך לצורך העניין לבטל קנס מינהלי.

תמי סלע: האדם פונה ומבקש, יש לו תקופת זמן שהוא יכול לפנות, והתובע אמור להחזיר לו תשובה אם הוא קיבל או לא.

תמי סלע: שישה חודשים שניתנו מתחילת החוק, מעבר לעניין של ה-60 יום, שאני מבינה שזה חלק מהמערכת של חישוב הפיגורים, אני לא רואה למה לא הספיקו.

תמי סלע: זה בסך הכול בא לעגן פרקטיקה שנוצרה.

תמי סלע: זה עלה גם אז, כי אנשים פנו.

תמי סלע: אם לא עברתי עבירה, אני פונה.

משה כהן: נכון, זה נשאר כמו היום.

תמי סלע: גם אם זה לא ייכנס לטפסים כרגע, כמשהו שמצהיר על זכותו של האדם, וזה יביא להצפה של פניות, אפשר להמשיך עם אותה פרקטיקה שהיתה, ואולי להכשיר את התובעים.

משה כהן: הפרקטיקה נמשכת.

תמי סלע: הזכות היתה בחוק, ואני לא רואה סיבה, רק בגלל העניין של הכשרת כמה אנשים שיוכלו להסמיך אנשים, לבטל אותה רטרואקטיבית.

תמי סלע: הרי כבר יש אנשים שיודעים לעשות את זה, בגלל זה אין חוק שישה חודשים.

מיכאל איתן: לא הבנתי מה מבוטל רטרואקטיבית.

תמי סלע: הזכות לבקש ביטול קנס כבר נכנסה לתוקף.

מיכאל איתן: זה עניין טכני.

תמי סלע: השאלה, אם יש סיבה אמיתית לשלול את הזכות הזאת.

מיכאל איתן: אם כבר כולכם לא מרוצים מהעילה של עניין לציבור, אנחנו לא יכולים לטפל בזה?

יפעת רווה: לא אמרנו שאנחנו לא מרוצים.

יפעת רווה: רק ציינו שזה מרחיב את המצב הקיים.

יפעת רווה: זו העילה שנמצאת בעבירות קנס, ואנחנו חושבים שזו עילה נכונה.

יפעת רווה: יש הנחיות היועץ המשפטי לממשלה שמסבירות מה העילה הזאת.

מיכאל איתן: מה זו העילה הזאת?

יפעת רווה: למשל, נסיבות אישיות מאוד מאוד קשות באופן קיצוני.

מיכאל איתן: תכתבי את זה.

יפעת רווה: יש הנחיות היועץ המשפטי לממשלה, שאני יכולה להעביר לוועדה.

מיכאל איתן: אני לא מבין מה זה "עניין לציבור".

מיכאל איתן: מה זה עניין לציבור שאדם לא ישלם עבירה של קנס מינהלי?

מיכאל איתן: אם זה מצב כלכלי, זה צריך להיות גלוי וידוע לכולם, לא לפי הפרצוף של מישהו.

יפעת רווה: מצב כלכלי זה עניין של חנינה.

מיכאל איתן: מצב בריאותי, למשל.

מיכאל איתן: שיהיה כתוב.

מיכאל איתן: אני רוצה לדעת שכל אדם ידע שאם הוא חולה במחלה סופנית, הוא לא משלם את הקנס.

מיכאל איתן: איך יחליט מי שצריך להחליט?

יפעת רווה: הדבר נדון כשכתבנו את החוק עצמו.

יפעת רווה: מי שדן בזה היה שאול יהלום, הוא שאל בדיוק אותה שאלה, והבאנו לו את הנחיות היועץ המשפטי לממשלה, והוא השתכנע שההנחיות האלה ברורות מאוד.

תמי סלע: גם בכתבי אישום, אחת הסיבות שלא להגיש כתב אישום, שאין עניין לציבור.

תמי סלע: זו לא המצאה חדשה, גם לגבי קנס רגיל.

מיכאל איתן: עניין לציבור שם זה משהו אחר לגמרי, זה לא עניין של מצב בריאותי.

מיכאל איתן: אני לא חושב שמצב בריאותי זה עניין לציבור.

מיכאל איתן: שם בא המושג כמו שהוא, "עניין לציבור", למשל, ריב בין שכנים, משפחה וכן הלאה.

יפעת רווה: דווקא הרבה יותר בעייתי, בגלל ריב שכנים, לגנוז דבר.

יפעת רווה: אבל אני יכולה להביא בפני הוועדה את ההנחיות האלה.

יפעת רווה: בפעם הקודמת הוועדה השתכנעה.

שבתאי זליקוביץ: אחת מהעילות של חוסר עניין לציבור, למשל, כאשר מישהו נפגע באירוע טרור, ואז יש מקום לשיקול דעת בענייני מס-הכנסה, לפעמים דוחים גבייה וכן הלאה.

שבתאי זליקוביץ: גם פה אנחנו יכולים להכניס את זה כחוסר עניין לציבור.

אברהם רביץ: אם הוא נפגע בתאונת דרכים אותה פגיעה?

יפעת רווה: זה גם שיקול.

שבתאי זליקוביץ: בוחנים לגופו של עניין.

אברהם רביץ: לא צריך לעשות הבחנה בין האירועים.

יפעת רווה: אין הבחנה, ההבחנה היא פגיעה בריאותית קשה.

תמי סלע: יש עדיין שאלה לגבי הסמכות לבטל קנס.

תמי סלע: האם מעבר לדאגה לעניין הזמנים, אי-אפשר לעמוד בזה?

משה כהן: דיברתי עם המשרדים, והם מעדיפים שהכול יידחה כמקשה אחת.

משה כהן: אנחנו לא דוחים לשנים, מדובר על עוד ארבעה-חמישה חודשים.

משה כהן: זה לא קריטי.

תמי סלע: שישה חודשים.

משה כהן: שישה חודשים זה עם האינטרנט.

מיכאל איתן: קיבלתם חמישה חודשים, ועוד חודש לאינטרנט, יחד שישה חודשים.

תמי סלע: צריך שיהיה לגמרי ברור איזה סעיפים דוחים ואיזה לא.

תמי סלע: סעיף אחד שהוסכם עליו זה עניין תוספת פיגורים, שזה סעיף 17(א) לחוק העיקרי, והדברים האחרים הם הדברים שנגזרים מהדחייה של סמכות הביטול של הקנס המינהלי.

תמי סלע: אלה שני הדברים שנדחים.

מיכאל איתן: מי בעד?

מיכאל איתן: מי נגד?

מיכאל איתן: בעד - רוב נגד - אין אושר להעביר לקריאה שנייה ושלישית את הצעת חוק העבירות המינהליות (תיקון מס' 4) (תיקון), התשס"ג-‏2003

מיכאל איתן: הצעת החוק אושרה.